Tzassenholt

Tzassenholt () is en Dörp in de Gemeen Heeßel in’n Landkreis Rodenborg, Neddersassen.

 Geografie 

De Twiest flütt so bi 300 Meter in’n Noordwesten an Tzassenholt langs.

De Naveröörd sünd Annerlingen in’n Noorden, Viehbrook in’n Noordoosten, Wens, Sellhoop un Bohnst in’n Oosten, Bötzen in’n Süüdoosten, Meinst, Heeßel un Offens in’n Süden, Brauel in’n Süüdwesten, Seedörp un Twistenbossel in’n Westen un Haaßel un Sürsen in’n Noordwesten.

 Historie 

Bi Tzassenholt gifft dat en oold Hünengraff, dat Hünengraff Tzassenholt.

De Oort kummt an’n 4. März 1400 as Tzersenholte toeerst in en Oorkunn von’n Veerner Bischop Konrad vör, in de he den Teegden in Tzassenholt an Propst Robert in Zeven, Priorin Mechthild un dat Kunvent in Zeven schenkt. An’n 24. Juni 1400 is denn von’n Bremer Arzbischop Otto noch en twete Oorkunn utstellt worrn, in de insteiht, dat Propst Robert in Zeven den Teegden in Tzassenholt an dat Klooster Zeven gifft.

In’n Eersten Weltkrieg sünd negen Soldaten ut Tzassenholt fullen oder vermisst un in’n Tweten 20http://www.denkmalprojekt.org/2009/heeslingen-sassenholz_wk1u2_ns.htm.

Bi’n Weddstried Uns Dörp schall schöner warrn weer de Oort 1998 Kreiswinner.

 Verwaltungsgeschicht 

In de Franzosentied von 1810 bet 1814 hett de Oort to de Mairie Sürsen in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven tohöört. 1932 is dat Deel von’n Kreis Bremervöör worrn un 1977 von’n Landkreis Rodenborg. De Oort Twistenbossel is 1907 Deel von de Gemeen Tzassenholt worrn.

Tzassenholt is an’n 1. März 1974 mit de Gemeenreform in Neddersassen Deel von de Gemeen Heeßel worrn.

 Inwahnertall 

 Religion 

Tzassenholt is evangeelsch-luthersch präägt un höört to de Karkengemeen von de Lamberti-Kark in Sürsen.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

 Börgermeesters/Oortsbeopdragte 

 Börgermeesters 

 –1853: Lütje Ehlers
 1853–1854: Jakob Holsten
 1854–1865: Johann Brinkmann
 1865–1871: Lütje Lemmermann
 1871–1877: J. Christoph Lahde
 Juni 1877–Oktober 1877: Johann Tomforde
 1877–1883: Claus Grimm
 1883–1888: Joachim Dubbels
 1888–1906: Hinrich Schnackenberg
 1906–1912: Johann Dubbels
 1912–1934: Johann Warncken
 1934–1945: Georg Lahde
 1945–1954: Hinrich Pape
 1954–1964: Heinrich Dubbels
 März 1964–Oktober 1964: Werner Harms
 1964–1972: Hinrich Pape
 1972–1974: Georg Lahde

 Oortsbeopdragte 

 1974–1978: Georg Lahde
 1978–1980: Heinrich Dubbels
 1980–1981: Hinrich Pape
 1981–1991: Georg Lahde
 1991–2006: Günther Behrens
 2006–: Frank Braasch

 Kultur 

En Denkmaal för de Fullenen ut de twee Weltkrieg’ steiht an de Hauptstraat.

 Verenen 

De Freewillige Füürwehr Tzassenholt is 1930 grünnt worrn.

 Infrastruktur 

 Verkehr 

Tzassenholt liggt an de Kreisstraat 110, de in’n Süüdoosten na Heeßel löppt un in’n Noorden na Annerlingen un Ohrel. De K 134 geiht in’n Oosten na Bohnst an de K 120 un in’n Süüdwesten bi Brauel an de Bundsstraat 71. Na de Autobahn 1 sünd dat na de Opfohrt 48 Elsdörp so bi 16 Kilometer.

De nächsten Bahnhoff is de Bahnhoff Kutenhult an de Bahnlien Buxthu–Bremerhoben, de so 16 Kilometer in’n Noorden langslöppt.

De Flegerplatz Seedörp is so bi twee Kilometer in’n Westen.

 Footnoten 

 Weblenken 

 Websteed över Tzassenholt (hoochdüütsch)

Kategorie:Oort
Kategorie:Landkreis Rodenborg (Wümm)